Norsk Redaktørforening

Styremøte Teams 2020-06-03

RKN

**Sak 2020-32 – Kommende møter og arrangementer**

En av NRs viktigste oppgaver er å skape møteplasser for redaktører. Nå har muligheten for å skape fysiske møteplasser vært kraftig innskrenket noen måneder. Samtidig har alle blitt mer vant til muligheten for å møtes uten å være i samme rom, men vi vet også at mange redaktører allerede har en rekke digitale møter, og man vil ha et behov for faglig og ikke minst sosialt påfyll ved fysiske møter framover.

Siden kurset «Redaktør – oppgrader nå» 10.-11. mars har ikke NR avviklet noen kurs. Et kurs for fagpresseredaktører var opprinnelig planlagt i april, men ble avlyst. Sekretariatet ønsker å ta opp kursaktiviteten etter sommerferien og se på muligheter både for fysiske kurs og kurs der man kan delta digitalt. Sekretariatet setter stor pris på innspill fra styrets medlemmer her. Det er også naturlig å trekke inn regionforeningene i denne diskusjonen. Sekretariatet planlegger et digitalt møte med regionlederne i løpet av juni.

For å kunne få til en grundig diskusjon om kildeutvalgets forslag til endringer i Vær varsom-plakaten, foreslår sekretariatet et styremøte i midten av august – vi foreslår tirsdag 18. august kl 15 og håper at flest mulig av styrets medlemmer da vil ha anledning til å delta fysisk. Endelig vedtak om endringene i Vær varsom-plakaten vil skje på styrets strategiseminar i september. Styret har tidligere vedtatt å legge seminaret til Reykjavik 23.-25. september. I lys av korona-epidemien er det naturlig med en diskusjon i styret om vi skal holde fast ved planene om å reise til Island. Fra 1. juni har regjeringen åpnet for arbeidsreiser til Norden. [Her er Islands reiserestriksjoner](https://www.covid.is/sub-categories/tourists) som blir oppdatert innen 15. juni. Det er behov for en programkomite som forbereder strategisamlingen. Tidligere har man i utvelgelsen av programkomite tatt utgangspunkt i den ordinære programkomiteen som forbereder høst- og vårmøtene.

Høstmøtet er planlagt 11. november i Trondheim med samarbeid med Nxt Media som arrangeres 12. november. Styrets møte er planlagt samme sted tirsdag 10. november kl 17. Sekretariatet har hatt kontakt med Rolf Dyrnes Svendsen i Nxt Media. Foreløpig ligger det an til en gjennomføring av denne konferansen, men det kan bli en hybrid løsning - med både fysisk og digital deltakelse.

NR og Nxt Media har inngått avtale med Scandic Nidelven hotell, og konferansesalen der er stor og tilpasset en langt større gruppe enn de drøyt 100 som pleier å delta på NRs høstmøte. Det betyr at det er mulig å gjøre tilpasninger som gjør det enklere å gjennomføre konferansen – selv om det kan være behov for smitteverntiltak. Samtidig vil en gjennomføring av høstmøtet i Trondheim være avhengig av at de største mediekonsernene har endret sine reiseråd til medarbeiderne, slik at det er mulig for redaktørene å reise til Trondheim.

Styret har heller ikke formelt tatt stilling til om landsmøtet 2021 skal legges til Bergen i forkant av Nordiske Mediedager som de fleste tidligere år siden 2015 og om NR skal fortsette samarbeidet med MBL om Medieleder-konferansen. Landsmøtet og Medieleder 2021 vil i så fall bli arrangert onsdag 5. mai, men styremøte og kom-sammen-arrangement tirsdag 4. mai 2021. Dette trenger styret ikke ta en avgjørelse på før i august.

**Disse spørsmålene bør styret diskutere når det gjelder kommende møter og arrangementer i NR-regi:**

* På hvilket nivå bør NR legge seg på når det gjelder kurs- og møtevirksomhet utover høsten?
* Kan foreslåtte tidspunkt for styremøte tirsdag 18. august kl 15 fastsettes?
* Hvilke synspunkter har styrets medlemmer på planene om strategiseminar på Island, i lys av korona-epidemien?
* Hvem bør være medlemmer i programkomiteen for strategiseminaret?
* Hvilke synspunkter har styrets medlemmer på planene for høstmøtet 2020?
* Og eventuelt: Hvilke synspunkter har styret på sted og tidspunkt for landsmøtet 2021?

En oversikt over deltakere på møter og kurs i NR-regi det siste tiåret følger som vedlegg 1.

Forslag til vedtak: Møteplanen vedtas i tråd med sekretariatets innstilling og de endringer som ble gjort i styrets møte.

**Oversikt over NRs møter og enkelte andre relevante arrangementer. Sist oppdatert 2020-05-29**

|  |  |  |  |  |
| --- | --- | --- | --- | --- |
|  | DATO | STED | ARRANGEMENT – TEMA | MERKNADER |
| 2020 |  |  |  |  |
|  | **Tirs 18. august** | **Oslo** | **Styremøte kl 15** |  |
|  | **Ons 23.-fre 25. sept.** | **Reykjavik** | **NR-styrets strategiseminar** |  |
|  | **Fre 25. september** | **Reykjavik** | **Styremøte** |  |
|  | Fre 23. - søn 25. oktober | Bergen | Hauststormen |  |
|  | Fre 30. okt – søn 1. nov | Stjørdal | Hellkonferansen |  |
|  | **Tirs 10. november** | **Trondheim** | **Styremøte kl 17** |  |
|  | **Ons 11. november** | **Trondheim** | **Høstmøtet** |  |
|  | **Tors 12. november** | **Trondheim** | **Høstmøtet/Nxt Media** |  |
|  | **Tirs 1. desember** | **Oslo** | **Styremøte kl 16** |  |
|  |  |  |  |  |
| 2021 | Febr/mars | Oslo | Innflytting Pressens Hus |  |
|  | 16. – 18. april | Tønsberg | SKUP |  |
|  | 5. - 7 mai | Bergen | Nordiske Mediedager |  |
| 2022 | 1 – 3. april | Tønsberg | SKUP |  |
|  |  |  |  |  |

Vedlegg 1

|  |
| --- |
|  |

**Deltakere på møter i NR-regi i perioden 2009-2019 – oppdatert 2020-05-29**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2010** | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| Vårmøtet | 130 (Bg) | 99 | 125 (Bg) | 120 | 125 (Bg) | 119 (Bg) | 139 (Bg) | 95 (Trh) | 121 (Bg) | 128 (Bg) |  |
| Høstmøtet | 107 | 85 (Lih) | 100 | 110 (Gm) | 100 (Gm) | 127(Oslo) | 142 (Oslo) | 116 (Bg) | 119 (Oslo) | 105 (Tromsø) |  |
| Bli en bedre redaktør I | 7 |  |  |  |  |  |  |  |  |  |  |
| Bli en bedre redaktør II | \* | 10 |  |  |  |  |  |  |  |  |  |
| Velkomstseminar | 20 | 12 | 32 | 18 | 25 | 16 | 20 | 11 | 22 | 22 | 19 |
| Ny i redaktørrollen |  |  |  |  |  |  |  |  | 10 | 8 | 13 |
| Komp: Innsyn | 13 | 8 | 10 | 5 | - | 8 | - |  |  |  |  |
| Komp: Rettslige rammer |  | 12 | 9 | 10 |  |  | - |  |  |  |  |
| Komp: Slik unngår du… | 15 | 11 | 7 | 22 | 20 | 15+27 | 12 | 13 | 21 | 17 |  |
| Komp: Ledelse | 14 | 13 | 12 | 15 | 12 | 5 | 12 | 9+5 | 4+6 | 7+8 |  |
| Komp: Medarbeidere | 13 | 11 | 9 | 11 | 8 | 4 | 10 | 8 | 7 | 5 |  |
| Komp: Lov og plakat |  | 10 | 8 | 9 |  |  |  |  |  |  |  |
| Komp: Arbeidsrett | 13 | \* | 10 | 13 | 8 | 7 | 8 | 8+4 | 6+8 | 14 |  |
| Komp: Opphavsrett | 7 | \* | 12 | 10 | 10 | 16 | - | 11+8 | 14+6 | - |  |
| Komp: Lov, plakat, etikk |  |  |  |  | 6 | 6 |  | 7+4 |  | 10 |  |
| Komp: Digitalredaktører |  |  |  |  | 17 | 12 | 9 | - |  |  |  |
| Komp: Digitalt kildevern |  |  |  |  |  | 9 | 8 | - |  |  |  |
| Komp: Sosiale medier |  |  |  |  |  |  |  |  | 10 | 10 |  |
| NR Kompetanse MoR\* |  | 9 | 10 | 8 |  |  |  |  |  |  |  |
| NR Kompetanse NNR |  |  | 20 |  |  | 20 | 25 | 20 |  |  |  |
| NR Kompetanse RoAR |  |  | 4 |  |  |  |  |  |  |  |  |
| NR Kompetanse Vestafj |  |  |  |  | 10 | 9 |  |  |  |  |  |
| Topplederseminar– del 1, 2, 3 |  |  |  | 18 (1) | 18 (2)+ 14(3) |  |  |  |  |  |  |
| Kurs fagpresseredaktører |  |  |  |  |  |  |  |  |  | 14 |  |
| Teknologi-kurs -samarb m IJ |  |  |  |  |  |  |  |  |  |  | 9 |
| **Totalt** | **339** | **280** | **368** | **369** | **373** | **400** | **385** | **319** | **354** | **348** |  |